
Narvas Aleksander Puškini tänav 33 asuvate ruumide 

tasuta kasutusse andmine (MTÜ LAULUKLUBI EHHO)

1. ASJAOLUD JA MENETLUSE KÄIK

Narva Linna Arenduse ja Ökonoomika Ametile laekus taotlus LAULUKLUBI EHHO MTÜ-lt, registrikood 80175937, juhatuse liige Mihhail Rumjantsev, milles palutakse anda määramata ajaks tasuta kasutusse Aleksander Puškini tänav 33, Narva hoones 1. korrusel asuvad ruumid nr 7-9 üldpinnaga 14,0 m² mittetulundusühingu tegevuse korraldamiseks.

Antud ruumid olid kasutusse antud MTÜ-le Loominguline Keskus MUUSA, registrikood 80246034, äriruumi tasuta kasutamise lepingu alusel. Seoses tegevuse reorganiseerimisega loobub Äriruumi tasuta kasutamise lepingust nr1/530-T LAULUKLUBI EHHO MTÜ-u kasuks.
Käesoleval ajal kasutab LAULUKLUBI EHHO MTÜ tasuta Narvas Aleksander Puškini tänav 33 hoones 1. korrusel asuvad ruumid üldpinnaga 14,2 m2.

LAULUKLUBI EHHO MTÜ-u taotlust arutati Narva Linnavalitsuse linnavarakomisjoni 18.12.2013. a koosolekul (protokoll nr 15) ning otsustati:

1. Nõustuda taotlusega ning soovitada anda LAULUKLUBI EHHO MTÜ-le, registrikood 80175937, avalikku enampakkumist korraldamata tasuta kasutusse Narvas Aleksander Puškini tänav 33 hoones 1. korrusel asuvad ruumid nr 7-9 üldpinnaga 14,0 m² mittetulundusühingu tegevuse korraldamiseks.

2. Narva Linna Arenduse ja Ökonoomika Ametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

Vastavalt Korra punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega. 
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linna Arenduse ja Ökonoomika Amet, kes on Aleksander Puškini tänav 33  hoone bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

2.1. Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
2.2. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

3. OTSUS

3.1. Anda LAULUKLUBI EHHO MTÜ-le, registrikood 80175937, määramata ajaks tasuta kasutusse Narvas Aleksander Puškini tänav 33 hoones 1. korrusel asuvad ruumid nr 7-9 üldpinnaga 14,0 m²  mittetulundusühingu tegevuse korraldamiseks.

3.2. Narva Linna Arenduse ja Ökonoomika Ametil sõlmida LAULUKLUBI EHHO MTÜ-ga punktis 3.1 nimetatud äriruumide tasuta kasutamise leping.

3.3. Narva Linna Arenduse ja Ökonoomika Ametil avaldada kuulutus vara tasuta kasutusse andmise kohta kohalikus ajalehes.

4.  RAKENDUSSÄTTED

4.1. 
Narva Linna Arenduse ja Ökonoomika Ametil teha korraldus teatavaks LAULUKLUBI EHHO MTÜ-le.

4.2.  Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.
Natalja Šibalova 

